ફાયર બ્રિગેડના સૂત્રોનાં જણાવ્યા મુજબ આજે વહેલી સવારે પાંચ વાગ્યે ફાયર કંટ્રોલને મેસેજ મળ્યો હતો કે નારોલ રોડ પર પીરાણા ડમ્પિંગ સાઈટના કચરામાં આગ લાગી છે. જેથી ચાર જેટલા ફાયર ફાયટરને તાત્કાલિક ઘટનાસ્થળે રવાના કરાયાં હતાં. પીરાણાની સાઈટ પર સૂકો કચરો તેમજ કેમિકલ વાળો કચરો હોય છે. જેથી આગ વારંવાર લાગે છે. કચરામાં આગને કારણે આગ વધુ િવકરાળ બની હતી. બે ફાયર ફાઈટરને બોલાવી ૨૫ લાખ લિટર જેટલા પાણીનો મારો ચલાવવામાં આવ્યો હતો. પાંચેક કલાકની ભારે જહેમત બાદ ફાયરની ટીમે આગને કાબૂમાં લીધી હતી.